laion/Wikipedia-Exotic huggingface dataset:
ריזודוס

ריזודוס (שם מדעי: Rhizodus; מילולית: "שורש שן") הוא סוג דג נכחד מהמחלקה בעלי סנפירים בשרניים אשר חי במהלך הקרבון, לפני 300–330 מיליון שנה. דג זה היה מקרוביו של הלטימריה המודרנית והיה אולי מאבותיהם של החולייתנים היבשתיים. דג זה התגלה בסקוטלנד ב-1840 וקיבל את שמו מהחוקר האנגלי הידוע ריצ'רד אוון. הריזודוס היה הגדול מבני מחלקתו והיה בעל זוג ניבים באורך 22 ס"מ לאורך קצוות לסתותיו הרחבות שמאחוריהם בלטו שיניים נוספות שאורכם הגיע עד שישה ס"מ והם עזרו לדג לקרוע טרף לחתיכות. בהתאם לגודל הניבים היו חוקרים שהעריכו שהגיע לאורך של מעל 12 מטרים, אך כיום סוברים שהיה קרוב יותר לתשעה מטרים וכמה מינים "רק" באורך 6–7 מטרים. דבר זה הפך אותו לטורף-על בביצות סקוטלנד הקרבוניות. הריזודוס חי במי הביצות וזינק על דגים ודו-חיים ששכנו בביצה בעזרת לסתותיו הגדולות. ייתכן שאף יצא מהמים או ארב לטרף על הגדה, בדומה לתנינים המודרניים. נמצאו הוכחות לכך שקשקשיו היו גרמיים, בדומה לדג ארפאימה מודרני, והגנו עליו מפציעות. ברמדה - סוג קרוב מאוסטרליה. סטרפסודוס - סוג גדול מאוד מאמריקה הצפונית ואוסטרליה מדיה וקבצים בנושא ריזודוס בוויקישיתוף ריזודוס, באתר האנציקלופדיה של החיים (באנגלית) ריזודוס, באתר GBIF (באנגלית) מאובנים
תאוריית מרחב העבודה הגלובלי

תאוריית מרחב העבודה הגלובלית (GWT) היא ארכיטקטורה קוגניטיבית פשוטה שפותחה על ידי ברנרד בארס Bernard Baars, כדי לתת מענה איכותני עבור מערך גדול תהליכים קוגניטיביים מודעים ולא מודעים. תאוריית מרחב העבודה הגלובלית היא מושג דומה למושג זיכרון העבודה, המתייחס לאירוע פעיל באופן רגעי, אשר נחווה באופן סובייקטיבי בזיכרון העבודה - כמו למשל, דמיון חזותי או דיבור פנימי. על פי תאוריית מרחב העבודה הגלובלי, תכנים מנטליים מתחרים על גישה למרחב העבודה, כאשר הזוכים מיוחסים לחשיבה המודעת. מרחב העבודה הגלובלי מכיל ייצוגים שמשודרים אליו ממערכות שונות לגמרי, כמו למשל: ייצוגים תפיסתיים, מוטוריים, רגשיים ומנומוניים. היציבות של התכנים המודעים נשמרת, משום שלמרחב העבודה הגלובלי יש את היכולת להגביר ולהדגיש את זרמי הקלט של התכנים שנמצאים בו ברגע נתון. על פי תאוריית מרחב העבודה הגלובלי המודעות מאפשרת להנגיש מידע באופן גלובלי עבור טווח רחב של תהליכים קוגניטיביים כמו חשיבה לוגית, שליפה מהזיכרון, יכולת תכנון, גיבוש כוונות ודיווח מילולי. על פי רוב מרחב העבודה הגלובלי מקושר לחוויות תפיסתיות מודעות, כלומר חוט מחשבה המונחה על ידי גירויים חיצוניים (externally guided train of thought). עם זאת היבטים מסוימים של הארכיטקטורה של מרחב העבודה הגלובלי יכולים להיות ישימים גם עבור מחשבה מודעת המונחת על ידי גורמים פנימיים (internally mediated conscious thought). בהקשר זה רשת ברירת המחדל מתפקדת כמנגנון נוסף של מרחב העבודה הגלובלי, שמופעל כאשר החשיבה המודעת עוקבת אחרי חוטי מחשבה המונחים על ידי גורמים פנימיים. ניתן להסביר את תאוריית מרחב העבודה הגלובלי במונחים של מטפורה התיאטרון. על פי מטפורה זו, ב"תיאטרון של התודעה" "זרקור" של תשומת לב סלקטיבית מקרין נקודת אור על הבמה. הנקודה הבהירה חושפת את התוכן המודע של תהליכי החשיבה, כלומר, את המתרחש על הבמה באזור שאותו היא מאירה. השחקנים נעים לעבר האזור המואר של הבמה ויוצאים ממנו לאחר שסיימו לבצע את תפקידם. באותו הזמן, הקהל שאינו מואר - נמצא בחושך (כלומר, בלא מודע) ומשם הוא צופה בהצגה. מאחורי הקלעים, שגם הם נמצאים בחושך, פועלים הבמאי (תפקודים ניהוליים), עוזרי הבמה, תסריטאים, מעצבים וכדומה. הם מעצבים את הפעילות הגלויה בנקודה המוארת על ידי הזרקור, אבל הם עצמם בלתי נראים, כלומר - לא מודעים. מדיה וקבצים בנושא תאוריית מרחב העבודה הגלובלי בוויקישיתוף עדכונים על תאוריית מרחב העבודה הגלובלי ומאמרים להורדה תקציר מאת בארס וקתרין מקגוברן רובינסון R (2009) חקר "מרחב העבודה הגלובלי" של התודעה Smallwood, J., Brown, K., Baird, B., & Schooler, J. W. (2012). Cooperation between the default mode network and the frontal–parietal network in the production of an internal train of thought. Brain research, 1428, 60-70. Shea, N., & Frith, C. D. (2019). The global workspace needs metacognition. Trends in cognitive sciences.
אורתקנתוס

אורתקנתוס (שם מדעי: Orthacanthus) הוא סוג של כריש נכחד שחי בין הקרבון הפנסילבני לפרם שבעידן הפלאוזואיקון. מאובניו נמצאו ברחבי אירופה ואמריקה הצפונית וקיבלו שם בידי החוקר השווייצרי-אמריקאי לואי אגאסי ב-1840. דג זה היה בעל קרניים מעל ראשו והיה בעל סנפיר גבי גדול ורחב כמו של צלופח. ככל הנראה הוא חי במים מתוקים בביצות ונהרות רדודים לאורך אירופה ואמריקה הצפונית. מבנה שיניו דמויי-הניבים מרמז שהיה טורף והוא הגיע לאורך 3 מטרים. הדג היה אולי טורף-על בסוף הקרבון והפרם, אז טרף דגים אחרים ודו-חיים בביצות והנהרות. נמצאו הוכחות לקניבליזם ממאובניו. הוא נכחד בהכחדת הפרם שהובילה לתחילת עידן המזוזואיקון. דג זה הופיע במשחק עולם היורה: המשחק. מדיה וקבצים בנושא אורתקנתוס בוויקישיתוף אורתקנתוס, באתר האנציקלופדיה של החיים (באנגלית) אורתקנתוס, באתר GBIF (באנגלית)
רומלאוזאורוס

רומלאוזאורוס (שם מדעי: Rhomaleosaurus; משמעות השם: "לטאה חזקה") הוא סוג נכחד של זוחל ימי מקבוצת הפליואוזאורודים הנכחדת אשר חי במימי היורה. הרומלאוזאורוס היה קרובם של הליופלרודון והפליוזאורוס, וחי בים שלחופי אירופה לפני 183-175.6 מיליון שנה. מאובניו נמצאו בבריטניה במצב כמעט שלם ומהם נקבעו ארבעה מינים מהסוג. הוא הגיע לאורך שבעה מטרים והיה בעל צוואר קצר, ראש מסיבי בעל לסתות חזקות, שיניים חדות והיה חסר סנפירי גב או שת. ייתכן שהוא הריח את טרפו בצורה מדויקת במים, בדומה לכרישים. היצור היה טורף גדול שניזון מאיכתיוזאורים, אמוניטים, דגים, לרבות כרישים, ואף מפליוזאורים אחרים. את הטרף הוא קרע, בדומה לתנינים מודרניים, באמצעות טלטול רב עוצמה ונשיכה חזקה בעמוד השדרה של הקורבן. זוחל ימי זה הופיע בסרט Sea Rex 3D ובסדרה פלאווורלד וכן במשחק עולם היורה: המשחק. מדיה וקבצים בנושא רומלאוזאורוס בוויקישיתוף רומלאוזאורוס, באתר האנציקלופדיה של החיים (באנגלית) רומלאוזאורוס, באתר GBIF (באנגלית)
לינוס רואץ'

לינוס ויליאם רואץ' (באנגלית: Linus William Roache; נולד ב-1 בפברואר 1964) הוא שחקן אנגלי. הוא מוכר מהופעתו בתפקיד מייקל קאטר בסדרות הדרמה של רשת NBC "חוק וסדר" (2008–2010) ו"חוק וסדר: מדור מיוחד" (2011–2012). בשנת 2014 גילם רואץ' את המלך אגברט בסדרה "ויקינגים". ב-2002 היה רואץ מועמד לפרס גלובוס הזהב על הופעתו בתפקיד רוברט קנדי בסרט הטלוויזיה "RFK", וזכה בפרס סטלייט לשחקן המשנה הטוב ביותר על תפקידו בדמות ראלף ויגרם בסרט הטלוויזיה "The Gathering Storm". תפקיד נוסף שלו בטלוויזיה היה בדמות המלך אגברט בסדרה של ערוץ ההיסטוריה "ויקינגים" (2014–2017). בקולנוע הופיע רואץ' בסרטים "כומר" (1994), "כנפי היונה" (1997), "מהומה" (2000), "באטמן מתחיל" (2005) והסרט "נון-סטופ" (2014). רואץ' נולד בעיר מנצ'סטר. הוא בנם של השחקן ויליאם רואץ' שהופיע באופרת הסבון "קורוניישן סטריט" ושל השחקנית אנה קופר. הוא התחנך בבית הספר בישופ לופה בצ'יצ'סטר, ובבית הספר רידל בקולווין ביי שבצפון ויילס. הוא למד משחק ב-Central School of Speech and Drama. ב-1975 הופיע רואץ' בסדרה "קורוניישן סטריט" בתפקיד פיטר בארלו, הבן של קן בארלו (הדמות שגילם אביו בסדרה). רואץ' היה חבר בלהקה השייקספירית המלכותית. בשנות התשעים של המאה העשרים פתח רואץ' בקריירה קולנועית, בעודו ממשיך להופיע בטלוויזיה ועל במת התיאטרון. ב-1994 זכה לשבחים על הופעתו בתפקיד ראשי בסרט "כומר" בבימויה של אנטוניה בירד. הוא המשיך לככב לצדה של הלנה בונהם קרטר בסרט "כנפי היונה" משנת 1997, ושיחק בתפקיד תומאס ויין, אביו של באטמן, בסרט "באטמן מתחיל" משנת 2005. בטלוויזיה גילם את מייקל קאטר, עוזר בכיר לתובע המחוזי בסדרות הטלוויזיה האמריקאיות "חוק וסדר" (2008–2010) ובסדרת הבת "חוק וסדר: מדור מיוחד". ביוני 2010 הוכרז שרואץ' יחזור לגלם את לורנס קאנינגהם, לצדו של אביו ויליאם רואץ', בסדרה "קורוניישן סטריט". ביולי 2010 לוהק לפיילוט "The Miraculous Year" של רשת HBO. באפריל 2011 פורסם שרואץ' לוהק לתפקיד ראשי במיני-סדרה של רשת ITV "טיטניק" ששודרה במרץ ואפריל 2012, מועד ציון שנת המאה לטביעתה של הספינה. בפברואר 2014 החל רואץ' להופיע בעונה השנייה של סדרת הטלוויזיה הפופולרית "ויקינגים" בתפקיד אגברט מממלכת וסקס. ב-2018 כיכב רואץ' בעונה השביעית של סדרת הטלוויזיה "הומלנד" בתפקיד דייוויד ולינגטון. ב-2002 התחתן רואץ' עם השחקנית רוזלינד בנט במלוורן שבווסטרשייר. טום וינגפילד במחזה "ביבר הזכוכית" מאת טנסי ויליאמס. בימוי איאן הייסטינגס בתיאטרון רויאל אקסצ'יינג' במנצ'סטר (1989) ריצ'רד השני במחזה "ריצ'רד השני". בימוי ג'יימס מקדונלד בתיאטרון רויאל אקסצ'יינג' במנצ'סטר (1993) לינוס רואץ', במסד הנתונים הקולנועיים IMDb (באנגלית) לינוס רואץ', באתר AllMovie (באנגלית) לינוס רואץ', במסד הנתונים הקולנועיים KinoPoisk (ברוסית) לינוס רואץ', באתר MusicBrainz (באנגלית) לינוס רואץ', באתר Discogs (באנגלית) "Linus Roache Biography (1964-)". www.filmreference.com. "Pushing Daisies and Law & Order Alums Join The Miraculous Year". TVGuide.com. Love, Ryan (6 באפריל 2011). "Linus Roache leads ITV 'Titanic' cast". Digital Spy Television. נבדק ב-11 באפריל 2011. {{cite news}}: (עזרה) Roots, Kimberly. "Vikings Adds Law & Order Vet to Season 2 Cast". נבדק ב-12 ביוני 2018. {{cite news}}: (עזרה)
תחנת הכוח אלון תבור

תחנת הכוח אלון תבור היא תחנת כוח השוכנת באזור התעשייה אלון תבור בעמק יזרעאל, הפועלת במחזור משולב, ומייצרת חשמל באמצעות גז טבעי. התחנה, המבוססת טורבינות גז, הוקמה על ידי חברת החשמל לישראל בתחילת שנות ה-90, ובדצמבר 2019 נרכשה על ידי קבוצת MRC כתחנת הכוח הראשונה שהופרטה במסגרת הרפורמה במשק החשמל (כפי שאושרה ביוני 2018). כושר ייצור: 583 מגה-ואט יחידות ייצור: 2 יחידות ייצור מסוג טורבינת גז בהספק 110 מגוואט כל אחת, ויחידה אחת במחזור משולב בהספק 363 מגוואט. מקור אנרגיה: גז. תחילת עבודה 91–92 (2004 יחידת מחזור משולב). כחלק מהרפורמה בחברת החשמל, ב-26 בנובמבר 2018 נפתח מכרז למכירת תחנת הכוח באלון תבור. בין הקבוצות שהתעניינו במכרז נמצאו OPC שבשליטת עידן עופר, שיכון ובינוי בשליטת נתי סיידוף, קרן נוי, דליה שבבעלות משקי הקיבוצים וקבוצת MRC בבעלות מבטח שמיר, רפק אנרגיה שבבעלות רפק תקשורת ותשתיות ו-Generation Capital של יוסי זינגר וארז בלשה, ו-PMEC (חברה בת והזרוע האופרטיבית של צ'יינה הרבור, ענקית התשתיות הבינלאומית). בתחילת יולי 2019 פורסם שקבוצת MRC זכתה במכרז, וב-3 בדצמבר 2019 בעקבות השלמת הסגירה הפיננסית עם קבוצת מממנים בהובלת בנק הפועלים, התחנה עברה לבעלות הקבוצה בתמורה ל-1.875 מיליארד שקל. בדיווח על עסקת המקרקעין לרשות המיסים דיווחה החברה על שווי קרקע ומבנים מחוברים של 86 מיליון שקל ובעקבות זאת התעוררה מחלוקת עם רשות המיסים. עלון על התחנה באתר חברת החשמל ליאור גוטמן, חברת החשמל: נפתח המכרז למכירת תחנת הכוח באלון תבור, באתר כלכליסט, 26 בנובמבר 2018 אורה קורן, המגבלה שהרחיקה את EDF מהמכרז על תחנת הכוח אלון תבור, באתר TheMarker‏, 20 בינואר 2019 ליאור גוטמן, עסקת ענק: תחנת הכוח אלון תבור נמכרת ב-1.9 מיליארד שקל, באתר ynet, 2 ביוני 2019 תומר גנון, שווי תחנת הכוח צנח ב־95% בדיוק כשצריך לשלם את מס הרכישה, באתר כלכליסט, 4 בנובמבר 2021
בית אב

האם התכוונתם ל... בֵּית אָב – משפחה (בלשון המקרא משפחה מורחבת המתייחסת לאותו אב, בעברית בת ימינו משפחה גרעינית) בֵּית אָב – חלק ממשמר כהונה בבית המקדש (כל משמר מנה שבעה בתי אב), ראו משמרות כהונה#בתי אב קלאן (תת-שבט, "חמולה") – קבוצת שארות של אנשים בעלי קרבה ביולוגית לאב ראשוני אחד בית אבות – בית מגורים לקשישים בית אבי (פירושונים)
פסגת לישנס

פסגת לִישְׁנֶס (באנגלית: Lishness Peak) היא הר ברכס אוון, בקצהו הדרומי של רכס סנטינל, בהרי אלזוורת' שבאנטארקטיקה. גובה של הפסגה 2,200 מטרים מעל פני הים. הפסגה ממוקמת בצידו המזרחי של קרחון נימיץ, כ-2 קילומטרים דרומית מזרחית לפסגת וילסון, וכ-16 קילומטרים צפונית מערבית לפינת בואוארס. ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1959–1957. שמו של ההר ניתן לו על ידי הוועדה המייעצת לשמות אנטארקטיים, בהתבסס על שם שהופיע בגאזט האנטארקטי הרוסי. ההר נקרא על שם אולטון ר. לישנס (Alton R. Lishness), שהיה מפעיל רדיו בטיסות הסיור במטוסי R4D שחקרו את האזור ב-28 בינואר 1958. פסגת לישנס באתר הסקר הגאולוגי של ארצות הברית פסגת לישנס באתר הגאזט האנטארקטי של ממשלת אוסטרליה פסגת לישנס באתר הגאזט האנטארקטי המשווה SCAR תצלום לוויין של אזור הפסגה תצלום אוויר של הפסגה מפת אזור הפסגה מידע היסטורי וגאוגרפי מידע גאוגרפי מידע היסטורי על שם הפסגה קורות חייו של לישנס, ראו עמ' 11
עירית קופפרברג

עירית קוּפּפֶרברג (נולדה ב-1944) היא חוקרת שיח – עוסקת בין היתר בחקר התקשורת בין-אישית בשיח ושיח בעת מצוקה, פרופסור מן המניין במכללת לוינסקי לחינוך, ראש מרכז שח"ק לחקר שפה, חברה ותקשורת ומרצה בתוכניות התואר השני במכללה, עורכת כתב העת השפיט "עיונים בשפה וחברה" ומשוררת. נולדה בשנת 1944 בתל אביב לנח שפירא, כימאי ומחנך, וסוניה שפירא לבית ויינברג, עובדת סוציאלית. הוריה נמלטו לפני הולדתה מאירופה של מלחמת העולם השנייה, ועלו לארץ ישראל. סבהּ, הרב אברהם דוב כהנא שפירא, היה רבו האחרון של גטו קובנה. אחיה פרופ' עמנואל שפירא היה רופא ילדים ומדען בתחום הגנטיקה. נישאה לאריה קופפרברג, מהנדס כימאי, בשנת 1970, ולהם שתי בנות: אורלי, מטפלת באומנות, ומיה, חוקרת ומרצה בהנדסת תעשייה וניהול; ושבעה נכדים. קופפרברג מכהנת כפרופסור מן המניין במכללת לוינסקי בתחום חקר השיח, ועורכת כתב העת השפיט "עיונים בשפה וחברה". תחומי המחקר שלה, ספריה, פרסומיה וגליונות מיוחדים של כתבי עת שערכה מתמקדים בחקר השיח הדבור הכתוב והמקוון במקום העבודה, בעיקר שיח בעת מצוקה, מתודולוגיה במחקר איכותני ושילוב שיטות מחקר, חקר השפה הפיגורטיבית וחקר הנרטיב. בשנים האחרונות קופפרברג מתמקדת בנושא קול ושתיקה בחברה ישראלית העכשוית. עירית קוּפּפֶרברג, לגעת בשמים: חקר טקסט ושיח המשלב שפה פיגורטיבית, תל-אביב: מכון מופ"ת, 2016 עירית קוּפּפֶרברג (עורכת), חקר הטקסט והשיח: ראשומון של שיטות מחקר, באר-שבע: אוניברסיטת בן גוריון בנגב, 2010 עירית קופפרברג (עם יצחק גילת), גשרים מטפוריים נרטיביים בתקשורת בין-אישית, תל-אביב: מכון מופ"ת, 2002 עירית קופפרברג, "מודל ארבעת העולמות לניתוח שיח אינטראקטיבי", בתוך: לאה קסן ומיכל קרומר-נבו (עורכות), ניתוח נתונים במחקר איכותני, באר שבע: אוניברסיטת בן-גוריון בנגב, 2010, עמ' 180-155. Kupferberg Irit & Gilat Izhak, 2012, The Discursive Self-construction of Suicidal Help Seekers in Computer-mediated Discourse, Communication & Medicine, 9 (1), pp. 23-35, 2017 Kupferberg Irit, 2013, A special issue on computer-mediated troubled talk, Language@Internet,  10 (2). Kupferberg Irit (Ed.) (accepted for publication in 2020). A special issue on voice and silence in contemporary Israeli society. Israel Affairs, 26 (3). Kupferberg Irit & Green, D. (2005). Troubled talk: Metaphorical negotiation in problem discourse. Berlin: Mouton de Gruyter. כרטיס אישי, באתר מכון מופ"ת. "ניתוח מיצוב בשיח אינטראקטיבי: היבטים תיאורטיים ומתודולוגיים", הרצאה ביום עיון של המרכז הישראלי למחקר איכותני של האדם והחברה, 2015, סרטון באתר יוטיוב עירית קופפרברג (1944-), דף שער בספרייה הלאומית פרופ' עירית קופפרברג, Irit Kupferberg, באתר מכללת לוינסקי לחינוך; עירית קופפרברג, במכון מופ"ת. עיונים בשפה וחברה: הנהלה. שיר ושקד עיני, בחיפוש אחר עולם מוגן ובטוח, באתר הקשר רב דורי, ‏13 באפריל 2018
צהר (כתב עת)

האם התכוונתם ל... צהר (כתב עת של ארגון רבני צהר) – כתב עת תורני, יצא לאור לראשונה בסתיו ה'תש"ס צהר (כתב עת של מכון דרך אליעזר) – כתב עת תורני היוצא לאור על ידי מכון הלכתי-אקטואלי, "דרך אליעזר" בירושלים בעריכת הרב אליקום דבורקס יצא לאור לראשונה בה'תשנ"ח
אומונזאורוס

אומונזאורוס (שם מדעי: Umoonasaurus) הוא סוג של זוחל ימי מקבוצת הפלסיוזאורודים אשר חי באוסטרליה בקרטיקון התחתון לפני 115 מיליון שנה מהיום. הוא היה קצר-צוואר וקטן בהרבה מרוב הפליוזאורים. הוא נמצא כשלד כמעט שלם ב-2006 בדרום אוסטרליה. השם שלו מגיע מהמילה האבוריג'ינים "Umoona" שפירושה: "מפלצת ים", לצד הסיומת היוונית: "זאורוס" שפירושה: "לטאה". זוחל זה הגיע לאורך 2.5 מטר בלבד והיה בעל סנפירים רחבים ובעל לסתות גדולות אך צוואר קצר. על הגולגולת שלו היו 3 בליטות קרניות. אורח חייו כנראה דמה לזה של כלבי ים מודרניים והוא ניזון בעיקר מדגים, אחריהם רדף בסנפיריו הרחבים כדי לתמרן במהירות. זוחל זה חי דרומה ממרבית הזוחלים הימיים והיה אולי בעל דם חם כדי לשרוד בימים הממוזגים. זוחל זה הופיע במשחק עולם היורה: המשחק. לפטוקלידוס מדיה וקבצים בנושא אומונזאורוס בוויקישיתוף אומונזאורוס, באתר האנציקלופדיה של החיים (באנגלית) אומונזאורוס, באתר GBIF (באנגלית)
פרווה חמה

פרווה חמה היא להקת רוק ישראלית, שהוקמה בשנת 1997 בבית הספר למוזיקה "רימון". הלהקה מושפעת מסגנונם של פרנק זאפה, קינג קרימזון של שנות השמונים, ג'ון זורן, פסיכדליה ועוד. עד שנת 2005 הוציאה הלהקה שני אלבומי דמו ברשת האינטרנט וב-2005 הוציאה את אלבום הבכורה, שלה "פרווה חמה". הלהקה הופיעה בעיקר באזור תל אביב. בשנים האחרונות מייסד הלהקה מתגורר בלונדון והלהקה אינה פעילה. ליאור פרנקל - לחנים ועיבודים, גיטרה, קלידים נדב בכר - גיטרה - בעקבות חזרתו בתשובה בחר לעזוב את הלהקה. בן הנדלר - בס ארז קוסקאס - תופים, כלי הקשה שאול עשת - קלידים אורן בן אבי - סקסופון ליאור רון - חצוצרה בהופעותיה של הלהקה, לצד חבריה מופיעים שחקנים, לעיתים קרובות בתחפושות גרוטסקיות, המבצעים את התסכיתים ההומוריסטיים של השירים. בין השחקנים המופיעים: דני הוכברג - בתפקיד חמצמץ עמית קגיאן עידו הרטוגזון שגיא שטרית - בתפקיד ג'וני בייבי ליאור גלר אייל קניג פרווה חמה, באתר MOOMA (בארכיון האינטרנט) האתר של ליאור פרנקל פרווה חמה במדריך העברי לרוק מתקדם כתבה מקיפה על תולדות הלהקה וליאור פרנקל כולל ראיון קצר
ברנרד הייטינק

ברנרד יוהאן הרמן הייטינק (בהולנדית: Bernard Johan Herman Haitink;‏ 4 במרץ 1929 – 21 באוקטובר 2021) היה מנצח הולנדי. הייטינק נולד באמסטרדם ולמד מוזיקה בקונסרבטוריון שם. תחילה ניגן בכינור בתזמורות ואחר, בשנים 1954–1955 למד ניצוח אצל פרדיננד לייטנר. הוא התמנה למנצח שני בתזמורת רדיו הולנד בשנת 1955. הייטינק היה המנצח הראשי של התזמורת הפילהרמונית של לונדון בין השנים 1967–1979 ושל תזמורת הקונצרטחבאו המלכותית בשנים 1961–1988 (יחד עם אויגן יוכום עד 1964). בראשית שנות ה-80, איים הייטינק להתפטר מכהונתו בקונצרטחבאו כמחאה על איום הצמצום בתמיכה בתזמורת מטעם ממשלת הולנד, שהיה עלול להביא לפיטוריהם של 23 נגנים מן התזמורת. הבעיה הכספית הוסדרה בסופו של דבר, והייטינק נשאר בכהונת המנצח הראשי עד 1988. ב-1999 הוכרז כמנצח כבוד של תזמורת הקונצרטחבאו המלכותית. בדצמבר 2012, בהמשך להתייצבותו לצד תזמורת הרדיו הפילהרמונית של הולנד, בעקבות הצעת קיצוצי תקציב לתזמורת ולמוזיקה הולנדית בכלל, הסכים הייטינק לשאת בתואר פטרון תזמורת הרדיו. במרץ 2014 הודיע הייטינק לעיתון ההולנדי "הט פארול" על רצונו לוותר על תואר מנצח כבוד של הקונצרטחבאו ולחדול מהופעות כמנצח אורח של התזמורת, כמחאה על ההנהלה האדמיניסטרטיבית של התזמורת באותה עת. בספטמבר 2015, הודיעה תזמורת הקונצרטחבאו על פיוס עם הייטינק, שהוזמן להופיע כמנצח אורח בעונת 2016–2017. משנת 1978 עד 1988 היה המנהל המוזיקלי של פסטיבל גליינדבורן ובשנים 1987–1998 היה המנהל המוזיקלי של בית האופרה המלכותית, קובנט גארדן. משנת 2002 כהן כמנהל המוזיקלי של התזמורת הסקסונית הממלכתית של דרזדן. ב-2004 הודיע הייטינק על פרישה מניצוח אופרה, וכן כי לא ישוב לנצח בקובנט גארדן. אף על פי כן, בשנת 2007 ניצח הייטינק על 3 הופעות של פרסיפל בציריך, על חמש הופעות Pelléas et Mélisande של דביסי בפריז, וכן הופיע בקובנט גארדן בדצמבר אותה שנה. בין השנים 2006–2010 היה המנצח הראשי של התזמורת הסימפונית של שיקגו. הייטינק ניצח על רפרטואר עשיר ומגוון. בייחוד נודע בהקלטותיו את מכלול הסימפוניות של אנטון ברוקנר, גוסטב מאהלר ודמיטרי שוסטקוביץ'. ביולי 2019 הודיע הייטינק בן ה-90 על פרישה מתזמורת הקונצרטחבאו, שם כיהן כמנצח כבוד. ביולי 2018 נפל הייטינק בן ב-89 על הבמה בצאתו לקבלת תשואות אחרי ביצוע הסימפוניה התשיעית של גוסטב מאהלר. נפטר ב-21 באוקטובר 2021. מדיה וקבצים בנושא ברנרד הייטינק בוויקישיתוף ברנרד הייטינק, במסד הנתונים הקולנועיים IMDb (באנגלית) ברנרד הייטינק, באתר ספוטיפיי ברנרד הייטינק, באתר AllMusic (באנגלית) ברנרד הייטינק, באתר MusicBrainz (באנגלית) ברנרד הייטינק, באתר Discogs (באנגלית) ברנרד הייטינק, באתר Songkick (באנגלית) ברנרד הייטינק, באתר בילבורד (באנגלית) ערוץ הכינור, ברנרד הייטינק, מנצח 10 ביולי 2018 (באנגלית) ברנרד הייטינק, באתר אנציקלופדיה בריטניקה (באנגלית) ברנרד הייטינק, באתר "Find a Grave" (באנגלית) ג'יימס ר. אוסטרייך, הניו יורק טיימס:"איש רציונלי במובהק במקצוע שאינו רציונלי" 10 במרץ 2002 הודעה לעיתונות מטעם תזמורת הקונצרטחבאו וברנרד הייטינק 2 בספטמבר 2015 https://theviolinchannel.com/bernard-haitink-conductor ערוץ הכינור, 10 ביולי 2018
ליסבת פלמה

ליסבת פלמה (בשוודית: Lisbeth Palme;‏ 14 במרץ 1931 - 18 באוקטובר 2018) הייתה פסיכולוגית שוודית. פלמה לבית פריס נולדה בסטוקהולם שוודיה. ב-1955 היא סיימה את אוניברסיטת סטוקהולם בפסיכולוגיה, היא עבדה כפסיכולוגית ילדים במועצת מחוז סטוקהולם. מ-1987 ועד 1999 הייתה יושב ראש מועצת קרן החירום הבינלאומית של האומות המאוחדות לילדים-שוודיה ופעלה כנגד ניצול מיני של ילדים, מ-1990 ועד 1991 שימשה כיושבת ראש כלל הארגון. היא נישאה לאולוף פלמה ב-1956, לאחר מכן הוא כיהן פעמיים כראש ממשלת שוודיה, מתוקף כך כיהנה כגברת הראשונה, ב-1986 הייתה עדה לרצח בעלה. מדיה וקבצים בנושא ליסבת פלמה בוויקישיתוף Lisbeth Palme, widow of late Swedish Prime Minister Olof Palme,..., Getty Images (באנגלית) Pace, Eric (1987-04-27). "Lisbet Palme, in U.s., Talks of an Undimmed Vision". The New York Times (באנגלית אמריקאית). נבדק ב-2019-01-24. ליסבת פלמה, באתר "Find a Grave" (באנגלית)
ברוטיזולאם

ברוטיזולאם (Brotizolam) היא תרופה היפנוטית ממשפחת הבנזודיאזפינים. התרופה משווקת בישראל תחת השם בונדורמין מאז 1989, על ידי חברת מעבדות רפא, ובשם ברוטיזולאם טבע על ידי טבע תעשיות פרמצבטיות. ברוטיזולאם הוא חומר פוטנטי ביותר, ולכן הוא ניתן בדרך כלל במינונים הנמוכים מחצי מיליגרם. זמן מחצית החיים של הברוטיזולאם הוא בין 3 ל-6 שעות. הספיגה של התרופה בגוף מהירה מאוד, ולאחריה היא מפורקת בכבד לשני מטבוליטים עיקריים שאינם בעלי השפעה פרמקולוגית משמעותית בבני אדם. לברוטיזולאם השפעה היפנוטית, מרדימה, מרפת שרירים, נוגדת-פרכוס ובמידה פחותה גם נוגדת-חרדה. התרופה משמשת בעיקר לטיפול קצר-טווח (2–4 שבועות) בנדודי שינה חמורים ובהפרעות שינה נוספות, בדרך כלל במינון התחלתי של 0.25 מ"ג או פחות ליום. לתרופה השפעה קצרה יחסית שלא נמשכת בדרך כלל בבוקר שלאחר השימוש, ולכן היא נחשבת עדיפה לטיפול בנדודי שינה על פני תרופות אחרות. במקרים נדירים יותר התרופה משמשת לטיפול בתסמיני חרדה ולהרפיית שרירים והרגעה טרום-ניתוחית. תופעות הלוואי העיקריות של התרופה מקורן בדיכוי מערכת העצבים המרכזית, במנגנון הדומה לפעולת האלכוהול במוח: קשירה לקולטן GABA מסוג A. תופעות לוואי שכיחות כוללות כאב ראש, תחושות סחרור, הפרעות במערכת העיכול. תופעות לוואי שאינן שכיחות כוללות: תגובות פרדוקסאליות כגון: חוסר מנוחה, אי שקט, עצבנות, זעם, תוקפנות, הגברת נדודי השינה, סיוטים, הזיות, פסיכוזות, שינויים בדפוסי ההתנהגות הכוללים התנהגות בלתי הולמת, בלבול ותזזיתיות (דליריום), וכן דיכאון, שינויים במצב הרוח, חרדה, תלות בתרופה, הפרעות רגשיות, שינויים בחשק המיני, סדציה (טשטוש, עייפות), חוסר קואורדינציה וליקוי בתיאום תנועות הגוף (אטקסיה), הפרעות זיכרון, שיטיון (דמנציה), ליקויים מנטליים ופסיכו-מוטוריים, הפרעות בראיה (כגון ראיה כפולה), הפרעות בכבד (כולל צהבת ושינויים בערכים בבדיקות לתפקודי כבד,) יובש בפה, תגובות עוריות, חולשת שרירים, תופעות גמילה וחזרה או החמרה של בעיות השינה לאחר הפסקת התרופה, נמנום (במשך היום), עצבנות, עליה בסיכון לתאונות ונפילות. תופעות לוואי נדירות כוללות בלבול, חוסר מנוחה, ירידה בערנות ובדריכות. בדומה לשאר התרופות ממשפחת הבנזודיאזפינים, שימוש לא-נכון, ארוך-טווח או בלתי-מבוקר בברוטיזולאם עלול להוביל לפיתוח סבילות ולהתמכרות לחומר. מסיבה זו לא מומלץ להשתמש בברוטיזולאם כטיפול ארוך-טווח והוא ניתן בדרך כלל כטיפול קצר טווח ותחת פיקוח רפואי. אם התרופה תינתן לטיפול ארוך טווח יהיה זה בדרך כלל במינון מינימלי בלבד או לצד תרופה אחרת לזמנים קצובים. התרופה יכולה לגרום לתלות יותר מבנזודיאזפינים אחרים. מדיה וקבצים בנושא ברוטיזולאם בוויקישיתוף אורית אגמי, שינה טובה ומתוקה - דרך חדשה לצמצום הנדודים, כל העיר, 15 בדצמבר 1989 ברוטיזולאם באתר infomed מעבדות רפא בע"מ, ת.ד.405, ירושלים, בונדורמין - עלון לצרכן, באתר מאגר התרופות - משרד הבריאות, ‏04/2017 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פונטיאק גראנד וילה

פונטיאק גראנד וילה (באנגלית: Pontiac Grand Ville) היא מכונית סלון אשר יוצרה על ידי חטיבת הרכב פונטיאק, מבית ג'נרל מוטורס, בין השנים 1971–1975. דגמי "פונטיאק גראנד וילה" צולמו לסרטים רבים ביניהם הסרטים: האחים בלוז, תרגיל לשוטרים מתחילים 3 ובמספר סדרות טלוויזיה. 4 דלתות - הרדטופ. 2 דלתות - הרדטופ (יוצרו 230,000 יחידות). 2 דלתות - קבריולה (יוצרו 15,963 יחידות). "פונטיאק גראנד וילה", שנת 1975 "פונטיאק גראנד וילה", שנת 1972 - קופה "פונטיאק גראנד וילה", שנת 1972 "פונטיאק גראנד וילה", שנת 1973 "פונטיאק גראנד וילה", שנת 1973 "פונטיאק גראנד וילה", קבריולה, שנת 1975 - מבט לתא הנהג "פונטיאק גראנד וילה", שנת 1975 "פונטיאק גראנד וילה", שנת 1975 פונטיאק ג'נרל מוטורס פונטיאק לה מאנס פונטיאק בונוויל Encyclopedia of American Cars, Publications International, 2002, ISBN 0-78536-275-4 מדיה וקבצים בנושא פונטיאק גראנד וילה בוויקישיתוף פונטיאק גראנד וילה, סרטון באתר יוטיוב פונטיאק גראנד וילה, סרטון באתר יוטיוב John Gunnell, Ron Kowalke, Standard Catalog of Pontiac 1926-1995, Krause Publications, 1995, ISBN 0-87341-369-5 "פונטיאק גראנד וילה" בסרטים וסדרות טלוויזיה imcdb.org/vehicles Gunnell, John: Standard Catalog of American Cars 1946–1975. Krause Publication, Iola 2002. ISBN 0-87349-461-X, S. 744–761 "פונטיאק גראנד וילה" - קבריולה wheels.ae/car-culture/classic/article/4954/1975-pontiac-grand-ville-brougham "פונטיאק גראנד וילה" - קבריולה columbiamotors.com/detail-1973-pontiac-grand_ville